છેલ્લા અમુક વર્ષોના તંત્રી લેખોનું સંકલન કરીએ અને તેનો સાર કાઢીએ તો જણાશે કે જ્યારથી જ્ઞાતિમાં લોકો સતપંથ સામે પોતાનો આક્રોશ વ્યક્ત કરવા લાગ્યા છે, ત્યારથી લોકોના અવાજની ધાર ઓછી કરવા માટે આવા લેખો ચાલુ થયા છે. વચ્ચે વચ્ચે જ્યારે સમાજમાં પાટીદાર સંદેશના આવા કાર્યને લઇને આક્રોશ જાગે, ત્યારે જાણે બનાવટ કરતા હોય, તેમ કેન્દ્રિય સમાજ, પ્રમુખ શ્રી ગંગારામભાઈ, મહિલા મંડળ, શ્વેત પત્ર, હિંમતભાઈ અને તેમની ધર્મ જાગૃતિ સમિતિ વગેરેના વખાણ કરવા લાગે. પણ પછી થોડા દિવસ જાય એટલે પોતાનો અસલી રંગ દેખાડવા લાગે. એજ કેન્દ્રિય સમાજ, શ્રી ગંગારામભાઈ, શ્રી હિંમતભાઈ, શ્રી રમેશભાઈ, ધર્મ જાગૃતિ સમિતિ, મહિલા મંડળની ગરિમાને નુકસાન કરતા લેખો ચાલુ થઈ જાય. તેમજ યુવાસંઘના નેતાઓ સાંપ્રત સમસ્યાથી દૂર ભાગી રહ્યા છે, તેવું લેખન કરીને અપ્રત્યક્ષ રીતે યુવાસંઘના નેતાઓ પર દબાણ લાવવાનું કામ ચાલુ થઈ જાય.